paragraph_text: Stadion Kalinjingrad (rus. Стадион Калининград) nogometni je stadion u gradu Kalinjingradu, na krajnjem zapadu Kalinjingradske oblasti Ruske Federacije. Namjenski je izgrađen za potrebe Svjetskog prvenstva u nogometu 2018. čiji domaćin je Rusija. Građen je od lipnja 2015. do studenog 2017.,<ref>http://tass.ru/sport/2107717 Preuzeto 6. lipnja 2018. a troškovi gradnje iznosili su 17,8 milijardi ruskih rubalja. Kapacitet stadiona za svjetsko prvenstvo je 35,000 sjedećih mjesta, a nakon prvenstva kapacitet će biti smanjen na 25,000 mjesta.